title: Mont Albán
text: Ta atros emplegos d'o toponimo Mont Albán se veiga Mont Albán (desambigación).
  
  Mont Albán ye una villa d'a provincia de Teruel. Ye a capital historico-cultural d'a comarca d'as Cuencas Meneras. A suya población yera de 1.335 habitants (2014).
  
  Toponimia 
  O toponimo Mont Albán s'explica a partir d'o latín MONTE ("mont") y ALBANU ("blanco"), presentando equivalents en Italia, Francia y Espanya, que maninemos Alvaro Galmés de Fuentes no considera relacionaus con a blancura sino con una radiz preindoeuropea *ALB-, *ALP- indicadera de tascas, altarias u costeras. En tot caso a tonalidat d'as sierras y monts en a redolada de Mont Albán ye clara por l'abundancia de calsineras, de fueras d'a on afloran o rodeno, as arenas d'Utriellas u os terrers relacionaus con a extracción de lignito.
  
  A terminación -án ye a evolución d'un sufixo latín -ANUS, pero no corresponde a lo sufixo -ANUS indicador de pertenencia porque fa part de l'adchectivo ALBUS, un arcaísmo en o contexto iberorromanico. D'acuerdo con Francisco Marsá Gómez os toponimos con l'elemento albo son anteriors a la cheneralización de l'adchectivo blanco en o sieglo XIII, que ye o que se troba en os toponimos tipicos de reconquiesta. A presencia de l'elemento arcaico ALBUS en Mont Albán s'explica porque a suya reconquiesta se produció un sieglo antes. Presenta una apocopa d'a o final, placentera si se compara con os Montalbano d'Italia.
  
  Mugas 
  O suyo termin municipal muga con Torre de las Arcas, con Cabra, con Palomar, con Escuita, con Utriellas, con Martín, con Vivel, con La Foz de la Viella y con Obón.
  
  Historia 
  A localidat de Mont Albán no ye documentada en fuents andalusís anteriors a la reconquiesta, quan precisament se documentan as primeras mencions historicas y literarias.
  
  En o "Cantar de Mío Cid" (sieglo XII) ya se fa mención d'esta localidat:
  
  Se considera que a primera mención historica ye en a Bula d'Hadrián IV, que s'escribió o 22 de chunio de 1158:
  
  En un documento d'o 3 d'abril de 1189 figura como part d'os dominios de Ferrando Ruiz d'Azagra como vasallo d'o rei d'Aragón:
  
  O 21 de marzo de 1208 o rei Pero II concedió o fuero de Zaragoza a los habitadors de Mont Albán. O 13 de chunio de 1210 este mesmo rei cedió Mont Albán y os suyos termins a la Orden de Sant Chaime y d'esta traza esdevinió seu d'una comanda que incluiba as localidatz d'Adobas, Cabra, Escuita, Palomar, Torre de las Arcas, Utriellas y Villanueva de la Uerba.
  
  En a primera Guerra Carlista bi habió importants destruccions en o patrimonio artistico. Os isabelins fortificoron a villa. En 1836 os carlistas atacoron dende as posicions de Quílez en Alcorisa, preboron de prener Mont Albán y cremoron una part d'a población. En 1838 o cheneral Cabrera prenió Calanda y Alcorisa y los isabelins se refuchioron en Mont Albán, que fue asitiau en mayo de 1.839, cayendo dimpués de qualques asaltos y quedando muitos edificios escachaus.
  
  Demografía
  
  Administración
  
  Reparto de concellers
  
  Alcaldes
  
  Puestos d'intrés
  
  Molimentos relichiosos 
   Ilesia de Sant Chaime apóstol u Ilesia de Sant Chaime o Mayor, relacionata con l'antiga Comanda d'a Orden de San Chaime que i habió en Mont Albán.
  
  Museus 
   Museu cheolochico d'o Río Martín.
  
  Referencias
  
  Se veiga tamién tamién 
   Lista de municipios de Teruel.
  
  Vinclos externos 
   https://web.archive.org/web/20080229223215/http://usuarios.lycos.es/beflema/jerga.html
   Asociación Cultural "Cuatrineros"
   Mont Albán y Peñarroyas
   Lexico de Mont Albán y Penyarroyas